ÜMUMDÜNYA ƏDALƏT EVİ

2 yanvar 2016

Dünya bəhailərinə

Sevgili dostlar,

Biz bu sözləri bir yığıncaqdan sizə ünvanlayırıq ki, orada Qitə Müşavirləri növbəti qlobal Planın nələri nəzərdə tutduğunu cidd-cəhdlə nəzərdən keçirmişlər. Onların bəsirətli məşvərətləri dünya üzrə minlərlə klasterlərdə yaradılmaqda olan qabiliyyət yaratma prosesi haqqında təəssürat yaradıcı bilik məcmusundan istifadə etdi. Konfransın gedişində bölüşülən bir sıra hekayələr İsmi-Əzəmin icmasının yaradıcılığına, mətanətinə, çiçəkləyən qabiliyyətlərinə, hər şeydən əvvəl isə, Qüdrət Sahibinin təyidlərinə güvəninə şəhadət verir. Dünyanın bütün yerlərində insanlar arasında cəmiyyətin xəstəliklərinin sağaldılması üçün Həzrət Bəhaullahın dərmanının təsirliliyi barədə artan anlayış vardır.

Quruculuq Çağının birinci əsri başa çatmazdan öncə, qısa bir zaman kəsimi qalır ki, ölçüsüz əhəmiyyət daşıyan sənədlərlə bağlı iki yubiley arasına düşür. Bu zaman, Həzrət Əbdül-Bəha tərəfindən İlahi Plan Lövhlərinin nazil olmasının yüz illiyi ilə başlayır, elə o zaman ki, dostlar bu Planın açılmasında yeni mərhələyə daxil olurlar. O Həzrət Əbdül-Bəhanın süudundan yüz il keçməsi ilə bitir ki, Onun süudundan sonra Ağanın Əhd və Vəsiyyətnaməsi açılmışdı. Bu fikirlərlə və öz müzakirələrinə hazırlıq üçün, Qitə Müşavirləri, Ümumdünya Ədalət Evinin və Beynəlxalq Təbliğ Mərkəzinin üzvlərinin öncüllüyündə Ağanın Evini ziyarət etdilər – o yeri ki, İlahi Plan Lövhlərindən üçü orada izhar olmuşdu və orada, Həzrət Əbdül-Bəhanın süudundan bir neçə həftə sonra, Onun Əhd və Vəsiyyətnaməsi dörd qitədən olan inananların qarşısında ucadan oxunmuşdu. O müqəddəs Evdə, indiki Konfransın ərəfəsində, o iki Xartiyadan parçalar oxundu, o Xartiyalar ki, Şövqi Əfəndi izah edirdi, Əmrin təbliği proseslərini və onun İnzibati Nizamının qurulmasını hərəkətə gətirdi. Bu, Həzrət Bəhaullahın işığının daha geniş yayılması və vasitəsilə Onun vəd olunmuş xeyir-bərəkətlərinin insanlığa axacağı kanal kimi hərəkət etmək üçün Onun təsisatlarının gücləndirilməsi üzərində fokuslanmış beş günlük məşvərətə layiq bir proloq idi.

Qarşıdan gələn Beşillik Planın şərtləri Konfransın açılış gününə bizim ünvanladığımız və eyni zamanda da bütün Milli Ruhani Məhfillərə göndərilmiş müraciətdə verilmişdir. Rəbbin sevimlilərindən xahiş ediləcək nəhəng səylər Müşavirlər tərəfindən aydın başa düşüldü, amma onlar həm də bu çağırışı qarşılamaq üçün Bəhai dünyasının qabiliyyətinə öz inamlarını ifadə etdilər. Daha əvvəl heç bir vaxt belə bir öhdəlik ciddi şəkildə nəzərə alına bilməzdi, lakin indiki Planda nəyə nail olunduğunu nəzərə alsaq, mümkünlük sahələri əvvəlkindən daha genişdir. Bizim müraciətin Konfransa verildiyi saatlar içərisində, dostların can ataraq, bütün şəraitlərdə bir araya gələrək onun məzmunu ilə tanış olmaq üçün bir-birlərinə kömək etmələri barədə gəlməyə başlayan hesabatlardan bizim ürəklərimiz təsirləndi. Biz ümid edirik ki, bu müraciətin öyrənilməsi bütün Bəhai icması boyunca sürətlə yayılacaqdır. Bu arada, təsisatlar, Rizvanda Planın ən əlverişli bir şəkildə başlamasını təmin etmək üçün zəruri olan hər bir inzibati və təşkilati tədbirləri görəcəklər.

Ondan əvvəl qalan bir neçə ayda, cari Planın işi, xüsusilə də, yeni böyümə proqramlarının qurulmasının izlənməsi davam edəcəkdir. O istiqamətdə atılan hər bir addım dünya icmasının növbəti beşillik təşəbbüsə hazırlığını yüksəldəcəkdir. Hər an qiymətlidir. Biz həsrətlə gözləyirik ki, hər bir inanan, Həzrət Əbdül-Bəhanın İlahi Plan Lövhlərində dostları təkrar-təkrar çağırdığı müqəddəs xidmət və yüksək səy yolunu seçsin. Sizin adınızdan etdiyimiz iltimaslarda, biz yalvaracağıq ki, o Planın Müəllifi Atasının taxtı qarşısında şəfaət istəsin – nə qədər ki, səma çörəyinə möhtac olan ruhlar var, O, sizin xidmətlərinizdə siz hidayət etsin.

[İmzalanmışdır: Ümumdünya Ədalət Evi]